אס ג'י לואיס

סמואל ג'ורג' לואיס (באנגלית: Samuel George Lewis; נולד ב-9 ביולי 1994), המוכר בשם הבמה SG Lewis, הוא זמר-יוצר, מוזיקאי ומפיק מוזיקלי. הוא ידוע בעיקר בשל שיתופי הפעולה שלו עם אמנים שונים כדוגמת ג'ייפי קופר, ריי, Ray BLK, ברונו מייג'ור, פרנסס, קליירו ו-LANY.

== קריירה ==
=== 2014–2016: תחילת הקריירה ===
לואיס, יליד רדינג, אנגליה, התחיל להתעניין במוזיקה בנעוריו, וניגן בכמה להקות לפני שהחל להתנסות ביצירת רמיקסים. בהשפעת הפופ האינטרוספקטיבי של בון איבר וג'יימס בלייק וההיפ-הופ המועדוני של אמנים כמו קומון, טימבלנד והנפטונז, החל לואיס לפרסם את שיריו ברשת. הוא בנה במהירות קהל מעריצים נאמן, ובסופו של דבר התחיל להתמחות כתקליטן במועדון הצ'יבוקו שבליברפול.<ref name=":0"></ref> לדבריו, "להיות תקליטן קבוע בצ'יבוקו בליברפול היה משמעותי. זה אפשר לי לבלות זמן רב מאחורי העמדה ולראות מדי שבוע תקליטן מוביל אחר. מבחינת ז'אנרים, בצ'יבוקו היה הכול: האוס, דאבסטפ, טכנו, דראם נ' בייס. בלילה הראשון שנסעתי לשם, בן קלוק ניגן בקומה מתחת ואנדי סי מעל. אין הרבה מקומות בעולם שבהם היית מקבל את שני אלה באותו הרכב. יש את הגל החדש הזה של מפיקים אלקטרוניים שמבוססים במידה רבה על SoundCloud, ויוצרים מוזיקה אלקטרונית בלי שום מחשבה על המועדון. זה מצוין. אבל יש כל כך הרבה מה ללמוד מהגישה הישנה של תקליטנים קבועים."<ref name=":1"></ref>

בשנת 2014 חתם לואיס על חוזה ההקלטות הראשון שלו ב-PMR Records. הוא אמר שזה היה רגע מרגש מאוד עבורו, וסיפר: "ביליתי את הקיץ בחדר השינה שלי וכתבתי המון מוזיקה". הוא הוסיף כי "לא היה לי מושג שהם מעוניינים להחתים אותי, אבל אחרי פגישה אחת בה ניגנתי את כל מה שהיה לי, הם החליטו להחתים אותי מיד!".<ref></ref>

בשנת 2015 הוא הוציא את המיני-אלבום הראשון שלו, Shivers, בו השתתפו גם לואי מטרס וג'ייפי קופר.

בשנת 2016 הוא הוציא את המיני-אלבום השני שלו, Yours, הכולל את הסינגל "Yours", בהשתתפות הזמרת והפזמונאית ריי.

=== 2017 – הווה: Dusk, Dark ו-Dawn ===
במהלך שנת 2017 הוא החל להוציא סינגלים נוספים והוחתם בחברת התקליטים Virgin EMI רקורדס . בשנת 2018, הוא הודיע כי הוא עובד על אלבום הבכורה שלו, אשר נקבע שיצא לאור בשלושה חלקים או מיני-אלבומים, שמאוחר יותר נחשפו שמותיהם - Dusk, Dark ו-Dawn. כמו כן נחשף הסינגל המוביל מתוך האלבום Dusk, "Aura", בהשתתפות ג'יי וורנר, שיצא לאור ב-18 בינואר 2018. זמן קצר לאחר מכן יצא לאור הסינגל השני מתוך האלבום, "Coming Up". האלבום יצא לאור ב-6 באפריל 2018.

בהמשך השנה הוא התחיל לעבוד על מוזיקה בלוס אנג'לס, שם הוציא לפועל שני שיתופי פעולה - "Better" עם המפיק האמריקאי קליירו, ו-"Hurting", בהשתתפות צמד הדאנס הבריטי AlunaGeorge. "Hurting" יצא זמן מה לאחר מכן כסינגל הראשון מתוך החלק השני של האלבום, Dark. השיר זכה לשבחים, וקיבל את התואר "רצועת השבוע" של קלרה אמפו . בנוסף, השיר הגיע למקום הראשון במצעד האלקטרוני של אייטונס.

לפני יציאת האלבום Dark, לואיס הוציא שני שירים נוספים בשם "AAT", בהשתתפות דרו לאב, ו-"Again", בהשתתפות הדי-ג'יי Totally Enormous Extinct Dinosaurs.<ref></ref> האלבום יצא לאור ב-9 בנובמבר 2018, וכולל שיתופי פעולה נוספים עם ברונו מייג'ור ודוט מייג'ור.<ref></ref>

בשנת 2019 הוא הוציא את הסינגל הראשון, "Blue", מתוך Dawn, החלק השלישי והאחרון של אלבום הבכורה שלו. הסינגל השני של האלבום, "Throwaway", הוא שיתוף הפעולה השני בין לואיס לקליירו, אחרי "Better". לואיס אמר על השיר, "קליירו הוא אחד האמנים שאני הכי אוהב לעבוד איתו, וחבר טוב שלי". הוא הוסיף: "קליירו הוא אמן מיוחד כל כך ופזמונאי מדהים, ואני סופר גאה בשיר הזה".<ref></ref>

בהמשך השנה, הוא הופיע בפסטיבל קואצ'לה באפריל, במסגרתו הופיע בין היתר עם AlunaGeorge ו-Col3trane. בנוסף, הוא שר שיר שלא פורסם עם הזמר האוסטרלי רואל, שהוכרז שהוא השיר השלישי מתוך Dawn. מאוחר יותר נחשף שמו, "Flames", והוא יצא לאור ב-10 במאי 2019.<ref></ref>

אלבום הבכורה של לואיס, Times, יצא לאור ב-19 בפברואר 2021.<ref></ref>

ב-22 במאי 2024, יצא לאור השיר "Love Bites", ביחד עם נלי פורטדו וטובה לו.

== דיסקוגרפיה ==
=== אלבומי אולפן ===
{| class="wikitable plainrowheaders" style="text-align:center;"
! rowspan="2" scope="col" style="width:3em;" |שם
! rowspan="2" scope="col" style="width:20em;" |פרטי האלבום
! colspan="2" scope="col" |מיקומי שיא
|-
! scope="col" style="width:2.9em;font-size:90%;" | בריטניה
<ref><nowiki>